Diari Oficial de la Generalitat Valenciana


Sumari del DOGV 2847, del 14-10-1996 (1996/839531)

ACORD de 12 de juny de 1996, de la Comissió Territorial d'Urbanisme de València, relatiu a diverses modificacions de les normes subsidiàries en el nucli de Benicull del municipi de Polinyà de Xúquer.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2847

Data del DOGV
:   14-10-1996

Secció del DOGV
:   ALTRES DISPOSICIONS

Número del document
:   1996/839531


Data del document
:   12-06-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 12 de juny de 1996, de la Comissió Territorial d'Urbanisme de València, relatiu a diverses modificacions de les normes subsidiàries en el nucli de Benicull del municipi de Polinyà de Xúquer.   
La Comissió Territorial d'Urbanisme de València, en la sessió del dia 12 de juny de 1996, va adoptar el següent acord:  
Vist l'expedient tramés per l'Ajuntament de Polinyà de Xúquer, relatiu a diverses modificacions de les Normes Subsidiàries en el nucli de Benicull, i, de conformitat amb els següents:  
Antecedents de fet  
Primer  
El projecte, el va aprovar inicialment el Ple de l'Ajuntament en la sessió del dia 26 de març de 1993, i, després del pertinent període d'informació pública, el va aprovar provisionalment el dia 29 de febrer de 1996.   
   
   
   
   
   
Segon  
El ple municipal que aprovà provisionalment les modificacions, va acordar, a més, demanar a la Conselleria d'Obres Públiques, Urbanisme i Transports que l'expedient es tramitara segons el que estableix la Llei Reguladora de l'Activitat Urbanística (LRAU).  
Tercer  
Han estat tramesos tres exemplars del projecte, que tenen text escrit i plànols de l'estat actual i de les modificacions. Estan diligenciats com cal.  
Quart  
El dia 22 de març de 1996 es va demanar un informe a la Unitat de Patrimoni de la Conselleria de Cultura, Educació i Ciència, el representant de la qual en la Comissió Informativa el va emetre favorablement de forma verbal, respecte de l'eliminació de l'especial protecció arqueològica de l'àrea de la Pedrera, objecte d'una de les modificacions.  
Cinqué  
Havent demanat un informe el 22 de març de 1996 a la Confederació Hidrogràfica del Xúquer, transcorregut el termini legal, es considera emés en sentit favorable.  
Sisé  
Polinyà de Xúquer té normes subsidiàries, aprovades definitivament el 6 de setembre de 1993 per la Comissió Territorial d'Urbanisme de València.  
Seté  
L'expedient té diverses modificacions, que tot seguit s'analitzen.  
Vuité  
La Comissió Informativa de València, en la sessió del dia 5 de juny de 1996, va emetre un informe relatiu al projecte que ens ocupa, amb la qual cosa es compleix el que preceptua l'article 11 del Decret 77/1996, de 16 d'abril, del Govern Valencià, que aprova el Reglament dels òrgans Urbanístics de la Generalitat Valenciana.  
Fonaments de dret  
Primer  
1a. Zona número 1, Hort del Poll  
Classifica de sol urbà 15.180 m2 de sòl classificat actualment d'apte per a urbanitzar d'ús residencial, i es manté l'ús residencial.  
Està justificada la seua oportunitat per a viabilitzar la connexió del nucli de la població amb la zona verda municipal que hi confronta. En relació amb això, hi ha un informe previ favorable emés el 8 de març de 1993.  
Segon  
2a. Zona número 2, zona nord de la població de la Pedrera  
La seua finalitat és eliminar l'especial protecció arqueològica en 1.075 m2 de sòl especialment protegit, i classificar-lo de sòl urbà, d'ús residencial entre mitgeres, a fi de completar l'illa que dóna als carrers de Victòria Eugènia i del Comerç, i s'eliminen les mitgeres vistes existents.  
Tercer  
3a. Zona número 3, zona esportiva i entorn  
La seua finalitat és el trasllat de l'equipament esportiu que actualment coexisteix en la mateixa illa amb l'ús residencial al sòl no urbanitzable, es reordena l'àrea alliberada i el seu entorn i s'estableix l'ús residencial entre mitgeres per a tota ella.  
Aquest desplaçament es justifica en els importants desnivells del terreny, que dificultarien l'execució de l'equipament, i l'escassa superfície. Amb la reubicació s'incrementaria la cabuda dels 6.900 m2 a 9.500 m2, s'eliminarien mitgeres vistes i es recuperarien per a l'ús residencial terrenys no inundables, i es desplaça l'ús esportiu a l'entorn, ja que la inundabilitat l'afectaria en menor mesura.  
Quart  
4a. Zona número 4, zona sud dels carrers d'Ausiàs March-Sant Roc  
La seua finalitat és desclassificar de sòl urbà aquesta àrea que ha resultat poc abellidora per al seu desenvolupament, i classificat d'urbanitzable mantenint l'ús residencial i incloent-lo en el mateix sector que el polígon que hi confronta, per a un desenvolupament conjunt.  
Cinqué  
5a. Actuacions puntuals  
La seua finalitat són quatre modificacions puntuals:  
5.1 Manteniment en el seu emplaçament de l'actual reserva per a guarderia existent en la zona verda número 5 de les normes, a pesar que la seua situació obeeix a un error del planejament, ja que aquesta dotació es troba des de fa anys al costat del centre escolar.  
5.2 Trasllat de la ubicació de la Tinença d'Alcaldia a l'edifici de la Llar del Jubilat, on realment es troba des de la constitució de l'Entitat Local Menor de Benicull, atenent el fet que l'immoble on la situava el planejament actualment s'usa com a consultori mèdic.  
5.3 Reserva de terrenys per a un cementeri municipal, amb una superfície de 2.285 m2 en sòl no urbanitzable.  
5.4 Divisió de l'actual sector número 2 de sòl urbanitzable residencial en tres sectors, a fi que el seu desenvolupament siga més operatiu.  
Sisé  
6a. Zona 6: Muntanyeta dels Pins  
Modifica el perímetre que actualment s'assigna en les normes subsidiàries a aquesta zona verda, per a adaptar-lo als límits reals de la Muntanyeta, definits en un alçament topogràfic realitzat amb aquesta finalitat.  
Seté  
No s'aprecien impediments legals ni urbanístics per a l'aprovació de les modificacions següents:   
1a. Zona número 1: Horta del Poll;  
4a. Zona número 4: zona sud dels carrers d'Ausiàs March-Sant Roc;  
5.2 Tinença d'Alcaldia;  
6a. Zona 6, Muntanyeta dels Pins.  
Vuité  
Respecte de les modificacions 2a, zona número 2, zona nord de la població de la Pedrera, i 3a, zona esportiva i l'entorn, atés que suposen un increment de l'aprofitament lucratiu privat, hauran de preveure, conformement a l'article 55 de la LRAU, les mesures compensatòries necessàries per a mantenir la proporció i la qualitat de les dotacions públiques previstes respecte de l'aprofitament.  
Nové  
Respecte de la modificació 5.4, relativa a la divisió en tres sector del SAU sector 2, caldrà seguir els criteris de sectorització de l'article 20 de la LRAU, amb la qual cosa es garanteix l'execució homogènia dels vials dibuixats.  
Deu  
Respecte de les modificacions puntuals 5.1 i 5.3, relatives a la guarderia i al cementeri respectivament, s'aprecien discrepàncies entre els acords del Ple municipal d'aprovació inicial i provisional i el que es reflecteix en el document, i no és possible entrar a considerar-los.  
Onze  
La Comissió Territorial d'Urbanisme és l'òrgan competent per a emetre un dictamen resolutori sobre l'aprovació definitiva de les normes subsidiàries, i de les seues modificacions, de conformitat amb les disposicions transitòries segona i setena de la Llei Reguladora de l'Activitat Urbanística, en relació amb l'article 10.a, per remissió de l'article 9.1, tots dos del Decret 77/1996, de 16 d'abril, del Govern Valencià, que aprova el Reglament dels òrgans Urbanístics de la Generalitat Valenciana.  
En vista de tots aquests antecedents, la Comissió Territorial d'Urbanisme de València acorda:  
1. Aprovar definitivament les modificacions relatives a:  
- La zona número 1, Hort del Poll.  
- La zona número 4, zona sud dels carrers d'Ausiàs March-Sant Roc.  
- La modificació 5.2, referida a la reubicació de la Tinença d'Alcaldia.  
- La zona número 6, Muntanyeta dels Pins.  
2. Suspendre l'aprovació definitiva de les modificacions relatives a:  
- La zona número 2, zona nord de la població de la Pedrera, i la zona número 3, zona esportiva i l'entorn, mentre que no es justifiquen els punts assenyalats en el fonament de dret vuité.  
- La modificació 5.4, referida al sector número 2 de sòl urbanitzable residencial, fins que no s'esmene la deficiència assenyalada en el fonament de dret nové.  
3. No entrar a valorar les modificacions 5.1 i 5.3 mentre que no s'esmenen les discrepàncies que arreplega el fonament de dret deu.  
Contra aquesta resolució, que no esgota la via administrativa, s'hi podrà interposar un recurs ordinari, davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir de la data de publicació.  
Tot això, sense perjudici que s'hi puga presentar qualsevol altre recurs que es considere oportú.  
València, 12 de juny de 1996.- El secretari de la Comissió Territorial d'Urbanisme: José Manuel Palau Navarro.